Краљица Јакинта/46
ДРУГИ ПРИЗОР
Краљица Крунослава и дворкиња (дођу са друге стране).

КРУНОСЛАВА:
Чу ли добро? долази л’ доиста?
ДВОРКИЊА:
Јошт вечерас!
КРУНОСЛАВА:
Јошт вечерас?
ДВОРКИЊА:
Прије
Нег што сунце за гору заиђе, 
Ако буде к’о што гласник каза.
КРУНОСЛАВА:
Ох, како ми срдце бадро игра! 
Како ћу га сладко загрлити!
Како дивно мора да изгледа 
Под победе венцем лаворовим! 
Збиља, где је наш венац, девојко?
ДВОРКИЊА:
Ено га онде на оном столићу!
КРУНОСЛАВА:
А Михајло, је ли научио 
Чим ће краља поздравити?.
ДВОРКИЊА:
Гледни
Само тамо како предикује.
КРУНОСЛАВА:
Златно дете! (Окрене се на другу страну.)
Ко је оно...
ДВОРКИЊА (гледи тамо):
То је...
КРУНОСЛАВА:
То је Ђорђе! (Пође пред њега.)

Краљица Јакинта